
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Den Europæiske Unions Agentur for Rumprogrammet for regnskabsåret 2022
(2023/2170(DEC))
Europa-Parlamentet,
–	der henviser til det endelige årsregnskab for Den Europæiske Unions Agentur for Rumprogrammet for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, 27.10.2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9-0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EUT L 193 af 30.7.2018, s. 1.] 

–	der henviser til Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU[footnoteRef:4], særlig artikel 85 og 86, [4:  EUT L 170 af 12.5.2021, s. 69.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til betænkning fra Budgetkontroludvalget (A9-0000/2024),
1.	meddeler den administrerende direktør for Den Europæiske Unions Agentur for Rumprogrammet decharge for gennemførelsen af agenturets budget for regnskabsåret 2022/udsætter sin afgørelse om decharge til den administrerende direktør for Den Europæiske Unions Agentur for Rumprogrammet for gennemførelsen af agenturets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Unions Agentur for Rumprogrammet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

[bookmark: _Toc157427533]2. FORSLAG TIL EUROPA-PARLAMENTETS AFGØRELSE
om afslutning af regnskaberne for Den Europæiske Unions Agentur for Rumprogrammet for regnskabsåret 2022
(2023/2170(DEC))
Europa-Parlamentet,
–	der henviser til det endelige årsregnskab for Den Europæiske Unions Agentur for Rumprogrammet for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, 27.10.2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9-0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EUT L 193 af 30.7.2018, s. 1.] 

–	der henviser til Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU[footnoteRef:9], særlig artikel 85 og 86, [9:  EUT L 170 af 12.5.2021, s. 69.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til betænkning fra Budgetkontroludvalget (A9-0000/2024),
1.	godkender afslutningen af regnskaberne for Den Europæiske Unions Agentur for Rumprogrammet for regnskabsåret 2022/udsætter afslutningen af regnskaberne for Den Europæiske Unions Agentur for Rumprogrammet for regnskabsåret 2022;
2.	pålægger sin formand at sende denne afgørelse til den administrerende direktør for Den Europæiske Unions Agentur for Rumprogrammet, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).


[bookmark: _Toc157427534]3. FORSLAG TIL EUROPA-PARLAMENTETS BESLUTNING
med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Unions Agentur for Rumprogrammet for regnskabsåret 2022
(2023/2170(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Den Europæiske Unions Agentur for Rumprogrammet for regnskabsåret 2022,
–	der henviser til forretningsordenens artikel 100 og bilag V,
–	der henviser til betænkning fra Budgetkontroludvalget (A9-0000/2024),
A.	der henviser til, at det endelige budget for Den Europæiske Unions Agentur for Rumprogrammet ("agenturet") for regnskabsåret 2022 ifølge dets oversigt over indtægter og udgifter[footnoteRef:11] var på 70 032 491,77 EUR, hvilket svarer til en stigning på 22,58 % i forhold til 2021; der henviser til, at agenturets faktiske indtægter beløb sig til 1,2 mia. EUR, hvilket er forskellen i forhold til ovennævnte budget, forklaret ved operationelle aktiviteter, der finansieres ved hjælp af formålsbestemte indtægter, som er medtaget i det godkendte budget som et p.m.; [11:  EUT C 453/11 af 29.11.2022, s. 56.] 

B.	der henviser til, at Revisionsretten i sin beretning om agenturets årsregnskab for regnskabsåret 2022 ("Revisionsrettens beretning") fastslår, at Retten har fået rimelig sikkerhed for, at agenturets årsregnskab er rigtigt, og at de underliggende transaktioner er lovlige og formelt rigtige; der henviser til, at Revisionsretten indsatte et punkt med supplerende oplysninger i forbindelse med virkningen af den russiske angrebskrig mod Ukraine på agenturets operationer;
C.	der henviser til, at der med hensyn til agenturets interne kontrolsystemer ikke blev indberettet nogen problemer, der nødvendiggjorde korrigerende foranstaltninger for 2022, og at der heller ikke er igangværende eller udestående korrigerende foranstaltninger fra tidligere års revisioner og vurderinger;
Budgetmæssig og økonomisk forvaltning
1.	bemærker med tilfredshed, at budgetovervågningsindsatsen i regnskabsåret 2022 resulterede i en budgetgennemførelsesgrad i forpligtelsesbevillinger for det pågældende år på 100 %, hvilket er det samme som i de foregående to år; beklager imidlertid, at udnyttelsesgraden for betalingsbevillinger i det pågældende år var 72,86 %, hvilket er et fald på 1,92 % sammenlignet med 2021;
2.	bemærker, at agenturets bestyrelse godkendte tre budgetændringer i 2022, første gang i januar, hvorvevd de samlede bevillinger blev forhøjet med 1 687 363,77 EUR, med den anden budgetændring godkendte agenturets bestyrelse en omfordeling af et samlet beløb på 2 659 300 EUR, hovedsagelig fra driftsbudgettet til posten for databehandling, og med den tredje budgetændring reduceredes betalingsbevillingerne med 4 640 000 EUR, hvorved det samlede beløb for betalingsbevillinger blev bragt op på 65 392 491,77 EUR;
3.	bemærker, at agenturet ud over sit centrale budget fortsatte med at forvalte et stort delegeret budget (øremærkede bevillinger), og at der blev indgået forpligtelser for i alt 574,5 mio. EUR under det delegerede budget i 2022 og 1,26 mia. EUR i betalinger;
Performance
4.	glæder sig over, at agenturet anvender centrale resultatindikatorer (KPI'er) til at evaluere resultaterne i forbindelse med sine mål, hvilket bl.a. omfatter en effektiv forvaltning af sikkerhedsadministrationen med henblik på at støtte rettidig beslutningstagning, Galileos trussels- og risikoanalyser, forvaltning og rapportering om agenturets budget, effektiv håndtering af alle retlige ordninger, sikring af den operationelle kapacitet i agenturets lokaler og opfyldelse af de lovpligtige revisions- og kontrolforpligtelser; bemærker, at de fleste mål er nået, men henstiller, at der tages fat på de centrale resultatindikatorer (KPI'er), som endnu ikke er opfyldt, eller hvis opnåelse skrider langsommere frem end forventet;
5.	noterer sig, at agenturet har afsløret potentielle konsekvenser af krigen i Ukraine, herunder afbrydelsen af brugen af Soyuz-løfteraketter til Galileosatellitter som følge af den ensidige tilbagetrækning af det russiske Soyuz-løfteraketteam; bemærker, at agenturet ikke forventer nogen direkte, umiddelbar indvirkning på sine finansielle resultater, men anerkender, at der er behov for en intensiv indsats for at minimere forsinkelserne i forbindelse med opsendelsen af nye satellitter, hvilket kan føre til forsinkelser, når det kommer til indregningen af udgifter og afregningen af modtagne aktiver, der betales i form af forfinansiering; bemærker med bekymring, at dette beløb ikke på nuværende tidspunkt kan anslås på en pålidelig måde;
6.	bemærker endvidere, at arbejdet på Egnos' jordstationer i Ukraine er standset som følge af konflikten, men at dette ikke har nogen direkte indvirkning på Egnossystemets funktionalitet; fremhæver, at agenturet har taget alle de skridt, som det kunne tage for at beskytte det allerede installerede udstyr så vidt muligt, men at dets nøjagtige tilstand i øjeblikket ikke kendes; bemærker, at værtsenheden har indberettet et tilfælde af force majeure, og at den gældende kontrakt forventes at blive genaktiveret, så snart dette er løst;
7.	bemærker, at agenturet har gennemført foranstaltninger til at overvåge forbindelserne med russiske og belarusiske institutioner, og at ændringer i markedsforholdene som følge af sanktioner ikke forventes at påvirke agenturets aktiviteter væsentligt;
8.	bemærker, at der i 2022 blev truffet en række vigtige akkrediteringsbeslutninger for Galileo og den europæiske geostationære navigations-overlay-tjeneste (EGNOS), og at højdepunkter vedrørende EGNOS omfatter undertegnelsen af den næste EGNOS-tjenestekontrakt og en ny eftersøgnings- og redningskontrakt, vedligeholdelseskontrakten for EGNOS V2 og lanceringen af EGNOS GEO4-nyttelasten, navnlig blev der identificeret og fundet en løsning på en sumfejl i EGNOS; bemærker med tilfredshed Galileo-systemets globale indflydelse med over 3,5 mia. aktiverede enheder på verdensplan; bemærker, at to nye Galileo-satellitter trådte i kraft; bemærker med tilfredshed, at Galileotjenester, herunder sikkerhedsovervågning og statsreguleret tjeneste (PRS), viste fremragende resultater på trods af udfordringerne forbundet med covid-19;
9.	noterer sig, at agenturets øvrige resultater i 2022 omfatter tilrettelæggelsen af EU's rumuge 2022 i Prag i samarbejde med Kommissionen og med støtte fra det tjekkiske formandskab for Rådet, oprettelsen af agenturets netværk af 1 000 nystartede virksomheder og 28 investorer og den første dag for rumiværksætteri inden for rammerne af CASSINI, ibrugtagningen af to nye Galileo-satellitter, og at den første markedsrapport, der dækker såvel jordobservation som GNSS, blev offentliggjort;
Produktivitet og gevinster
10.	bemærker, at agenturet har gjort en betydelig indsats for yderligere at strømline og automatisere processerne for forvaltning af menneskelige ressourcer med henblik på at opnå produktivitetsgevinster; bemærker, at agenturet i den forbindelse fortsatte med at udrulle forskellige Sysper-moduler (som f.eks. TIM, FLEX, TELEWORK) og forbinde dem med de eksisterende interne støtteapplikationer (f.eks. det intranetbaserede arbejdstidsregistreringsværktøj); bemærker, at HR-afdelingen har indført et e-billetsystem, der skal strømline behandlingen af forskellige anmodninger fra personalet; opfordrer agenturet til at finde flere interne procedurer, der kan strømlines ved hjælp af nye IT-værktøjer;
11.	bemærker, at agenturet i henhold til rammeaftalen om finansielt partnerskab er forpligtet til at samarbejde med Kommissionen og Den Europæiske Rumorganisation (ESA) om i fællesskab at fastlægge de nærmere bestemmelser for at nå Den Europæiske Unions klimamål og til at samarbejde om aktiviteter, der bidrager til at nå disse mål; bemærker endvidere, at agenturet i henhold til artikel 30 i rammeaftalen om finansielt partnerskab er forpligtet til inden udgangen af 2023 at gennemføre ordningen for miljøledelse og miljørevision (EMAS);
12.	bemærker, at der med hensyn til grønne offentlige indkøb i 2022 er sket visse fremskridt med hensyn til at fastslå, hvilke udbudsprocedurer, der har "grønne" aspekter, og med at kigge nærmere på anvendelsen af grønne kriterier; bemærker endvidere, at agenturet i 2023 gradvist har udviklet en mere robust tilgang med henblik på rent faktisk at gennemføre grønne offentlige indkøb på en permanent basis, uddanne sit personale og gradvist indføre grønne kriterier i forbindelse med sine offentlige indkøb i overensstemmelse med sin miljøpolitik og den igangværende EMAS-certificering;
13.	roser agenturet for sit engagement i processen med at reducere sin miljøpåvirkning, optimere sit ressourceforbrug og reducere sit CO2-fodaftryk og for at have taget det første skridt i denne retning samt for vedtagelsen og offentliggørelsen af sin miljøpolitik den 16. december 2022;
Personalepolitik
14.	lykønsker agenturet med det forhold, at gennemførelsesgraden for stillingsfortegnelsen pr. 31. december 2022 var 100 % med 231 midlertidigt ansatte ud af de 231 midlertidigt ansatte, som var godkendt i henhold til Unionens budget (sammenlignet med 191 godkendte stillinger i 2021); bemærker, at 46 kontraktansatte og 9 udstationerede nationale eksperter derudover arbejdede for agenturet i 2022, vilket bragte det samlede antal ansatte op på 286;
15.	beklager den manglende kønsbalance i agenturets øverste ledelse og blandt dets mellemledere, hvor 3 ud af 3 er mænd; beklager den manglende kønsbalance i agenturets bestyrelse, hvor 22 ud af 28 er mænd; bemærker desuden kønsbalancen i agenturets samlede personale, hvor 153 ud af 232 er mænd; noterer sig med tilfredshed på baggrund af agenturets beretning med hensyn til de opfølgende foranstaltninger, der er truffet i lyset af decharge for gennemførelsen af agenturets budget for regnskabsåret 2021 (i det følgende benævnt "agenturets opfølgningsrapport"), at agenturet har vedtaget en mangfoldigheds- og inklusionsstrategi i 2023 ledsaget af en handlingsplan med konkrete foranstaltninger, der skal bidrage til mangfoldighed og inklusion, herunder kønsperspektivet;
16.	Minder om Revisionsrettens bemærkning fra 2021 om de proceduremæssige mangler i forbindelse med to reviderede ansættelsesprocedurer, at agenturet gennemførte yderligere ændringer i sine udvælgelsesprocesser, og at skabeloner og instrukser til udvælgelseskomitéens*** medlemmer er blevet ændret, og at der gives mere vejledning til udvælgelseskomitéens medlemmer, når de fastsætter kriterierne for et stillingsopslag; bemærker endvidere, at Revisionsretten har fundet disse forbedringer tilfredsstillende, og at bemærkningen derfor er afsluttet;
17.	minder om, at agenturet fortsat gennemfører den gradvise og fortløbende reduktion af det samlede antal stillinger som kontraktansat for at tilpasse sig rammen for de samlede ressourcer, der stilles til rådighed for agenturet; bemærker, at agenturet samtidig hermed fortsat lægger vægt på sine resterende stillinger som kontraktansat på sikkerhedsområdet og inden for rammerne af Galileosikkerhedsovervågningscentrets (GSMC's) driftsfunktioner; fremhæver, at agenturet i den forbindelse fortsat bemærker, at der er risici forbundet med reduktionen af stillinger som kontraktansat, og at dette rent faktisk kræver yderligere outsourcing, hvilket medfører øgede finansielle omkostninger og fører til udvikling af kompetencer og knowhow uden for den offentlige sektor;
18.	minder på baggrund af Revisionsrettens beretning om bemærkningen fra 2021 om de begrænsninger, som agenturet har pålagt en højtstående medarbejder, der påtog sig et nyt job et andet sted, men uden at der blev givet en begrundelse for disse begrænsninger; bemærker endvidere, at denne bemærkning er afsluttet, at agenturet har revideret sine procedurer for at afhjælpe den konstaterede mangel, og at der i 2022 ikke blev konstateret lignende tilfælde;
19.	glæder sig over, at agenturet i 2022 fuldt ud har tilsluttet sig TIM-modulet, herunder Teleworking og Flexitime, og har undertegnet en yderligere serviceleveranceaftale for HR-rapporterings- og analysemodulet, som skal indføres i 2023; bemærker, at agenturet har vedtaget Kommissionens afgørelse om arbejdstid og hybridarbejde C(2022)1778 og nøje overvåger resultaterne af denne afgørelse, som forventes at forbedre personalets trivsel på arbejdspladsen og fremme balancen mellem arbejdsliv og privatliv;
Offentlige udbud
20.	noterer sig på baggrund af Revisionsrettens beretning, at agenturet i september 2021 iværksatte et udbud med forhandling uden forudgående offentliggørelse af en udbudsbekendtgørelse med en national offentlig enhed om levering af forskellige tjenesteydelser i forbindelse med eftersøgnings- og redningsaktiviteter; fremhæver, at tilbudsgiveren allerede siden 2016 havde leveret lignende tjenester til agenturet, og at agenturet havde til hensigt at indgå en ny rammekontrakt med en udløbsdato fastsat til den 31. december 2032 og et maksimalt budget på 120 mio. EUR; bemærker, at den endelige rammeaftale blev undertegnet den 1. december 2022 og involverede adskillige underleverandører; bemærker, at der på nogle punkter ikke var overensstemmelse mellem udbudsbetingelsernes krav og evalueringsudvalgets vurdering; bemærker, at kravet om at erklære, at der ikke forelå interessekonflikter for kontrahenterne i evalueringsfasen, enten blev fraveget eller ikke blev analyseret korrekt, et andet eksempel er**, at det modtagne tilbud i stedet for at anvende 2021 som referenceår til fastsættelse af priserne i henhold til de tekniske specifikationer anvendte 2022 som referenceår; noterer sig agenturets overvejelser om, at uoverensstemmelserne var begrundet i status for hovedkontrahenten, som er en national offentlig enhed, og af den kontrol, som sidstnævnte udførte, og at agenturet med hensyn til det referenceår, der blev anvendt til at fastsætte prisen i tilbuddet, accepterede afvigelsen på grund af varigheden af den procedure, der førte til indgåelsen af kontrakten ved udgangen af 2022;
21.	understreger, at reglerne for offentlige udbud skal sikre, at ordregivere kan indkøbe varer og tjenesteydelser til den bedste pris, at der er fair konkurrence mellem tilbudsgiverne, og at principperne om gennemsigtighed, proportionalitet, ligebehandling og ikkeforskelsbehandling overholdes; opfordrer agenturet til yderligere at forbedre sine offentlige udbudsprocedurer og sørge for, at de gældende regler overholdes fuldt ud, så der opnås mest mulig valuta for pengene;
Forebyggelse og håndtering af interessekonflikter samt gennemsigtighed
22.	bemærker, at agenturet i 2020 foretog en bred vurdering af gennemførelsen af sin strategi for bekæmpelse af svig, og at agenturet derfor i 2022 kunne offentliggøre sin nye strategi for bekæmpelse af svig, som er blevet vedtaget af agenturets bestyrelse; bemærker, at agenturet nu er begyndt at gennemføre den med store/brede foranstaltninger, der navnlig berører dets personale; bemærker med tilfredshed, at interesseerklæringerne fra og CV'erne for bestyrelsesmedlemmerne og den øverste ledelse er blevet offentliggjort på agenturets websted;
23.	bemærker, at agenturet havde én whistleblowersag i 2022, som gav anledning til adskillige undersøgelser, hvoraf visse stadig er verserende i 2023; opfordrer agenturet til at aflægge rapport til dechargemyndigheden om udviklingen i den henseende; noterer sig på baggrund af agenturets opfølgningsrapport fra 2021, at agenturet i forbindelse med whistleblowersagen fra 2021 har samarbejdet som nødvendigt med OLAF og leveret alle tilgængelige påkrævede oplysninger; noterer sig, at der i 2022 ikke blev undersøgt eller afsluttet sager vedrørende interessekonflikter;
24.	noterer sig, at der føres et internt register over møder, som den øverste ledelse holder med industrien, men at det ikke offentliggøres på agenturets websted; understreger betydningen af gennemsigtighed og opfordrer agenturet til at offentliggøre disse møder hurtigst muligt;
25.	insisterer på, at det er nødvendigt at fortsætte arbejdet med gennemsigtighed, uforenelighed, interessekonflikter, ulovlig lobbyvirksomhed og svingdørssituationer;
Øvrige bemærkninger
26.	roser agenturet for fortsat at være aktivt på de største sociale medieplatforme, for at have åbnet konti på europæiske sociale mediekanaler, der lægger vægt på privatlivets fred (Mastodon og Peertube), for at have offentliggjort 107 nyhedshistorier på sit websted og 13 pressemeddelelser (hvoraf størstedelen på alle officielle EU-sprog) i den hensigt at nå ud til alle medlemsstaterne; bemærker endvidere, at agenturet organiserede arrangementer såsom EU's rumuge (med 3 000 besøgende (på stedet/virtuelt)), EUSPA Open Days, CASSINI Hackathons, informationsmøder under Horisont Europa og talrige webinarer om muligheder for offentlige indkøb;
°
°	°
27.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af ...[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

